ይህ የአቶ ሲሳይ አነጋገር/ሙግት ቀለል ባለ አማርኛ ያስቀመጥነው እንደሆነ “አይደለም ኢትዮጵያን የምታክል አገር የሚመራ ሰው ወንድምና እህቱ እንዲህ ሲቸገሩ ማየትና መስማት ይቅርና ሰው አረብ አገር የሰው ሳህን እያጠበ በሚያገኛት ነገር እንኳን ቤተሰቡን ይረዳል ስለሆነም መዋቹ ጠቅላይ ሚኒስትር ከሚያገኝዋት ወርሃዊ ደመወዝ እንኳ ይህን ማድረግ ባይቻላቸው ዘርፈውም ሆነ ገድለው ወንድምና እህታቸው የመርዳት ግዴት አለባቸው። ይህን ባለ ማድረጋቸው ጠቅላይ ሚኒስትሩ ወንጀለኛ ናቸው።” ሲሉ ሽንጣቸውን ገትረው ይሞግታሉ። አቶ ሲሳይ አጌና እኔ ብሆን ወደሚል አንድምታ ሲመጡ “ለወንድምና ለእህቴ ያልሆነ ሥልጣን ለምኔ! ለምን አገር አትበተንም! ለምን የፈለገውን አይቀርም! የጠቅላይ ሚኒስትርነት ቦታ ይዤማ ወንድሜ ሳንቡሳ እህቴ ደግሞ ጠላ ሽጣ አይኖርም አትኖርም።” አክለውም “አይደለም የመንግሥት ካዝና የግለሰብ ኪስ ገብቼም ቢሆን ወንድምና እህቶቼን አበለጽጋለሁ” ባይም ናቸው።
